Page:Gems of Tannahill's songs, &c. &c..pdf/10

 10 O resume thy wonted smile, O suppress thy fears, lassie, Glorious honour crowns the toil That the soldier shares, lassie. Heaven will shield thy faithful lover, 'Til the vengeful strife is over, Then we'll meet, nae mair to sever, 'Til the day we die, lassie. 'Midst our bonnie woods and braes, We'll spend our peaceful happy days, As blythe's yon lightsome lamb that plays On Loudon's flowery lea, lassie.

GLOOMY WINTER'S NOW AWA'. Gloomy winter's now awa', Saft the westlan breezes blaw, 'Mang the birks o' Stanley shaw, The mavis sings fu' cheery Sweet the crawflower's early bell Decks Gleniffer's dewy dell, Blooming like thy bonnie sel', My young, my artless deary O. Come, my lassie, let us stray O'er Glenkilloch's sunny brae, Blythely spend the gowden day, Midst joys that never weary O. Towering o'er the Newton woods, Lavrocks fan the snaw-white clouds Siller saughs, with downy buds, Adorn the banks sae briery O.